栽桑
作者：陸文圭
朝代：宋

paragraphs: 細聽鄰婦低眉說，年年育蠶苦無葉。
山童執筐入市賣，一稱百錢猶未愜。
更兼春雨土窗寒，忍見蠶饑頭戢戢。
買絲織絹輸官外，空借鄰機閒一月。
阿姑卒歲無繻袴，小兒露骭風吹裂。
今時縣官清且明，課民務本令必行。
擔桑赬肩荷鋤去，青青布種環郊城。
明年家養一百箔，巷響繰車楝花落。
滿籠新絲白雪香，聽賽蠶官鼓聲樂。